आपको बता दें कि डॉ सीवी रमन यूनिवर्सिटी के खिलाफ वर्ष 2018 में छत्तीसगढ़ के विभिन्न जिलों में कई शाखाओं के माध्यम से मोटी रकम लेकर फर्जी डिग्रियां बांटने के मामले में एफआईआर दर्ज हुई थी। बिलासपुर पुलिस ने इस निजी यूनिवर्सिटी के तत्कालीन कुलपति संतोष चौबे, रजिस्ट्रार गौरव शुक्ला और उप रजिस्ट्रार नीरज कश्यप के अलावा पूर्व रजिस्ट्रार शैलेश पांडे के खिलाफ स्थानीय कोटा थाने में धोखाधड़ी का मामला दर्ज किया था। यूजीसी की मान्यता लिस्ट में नाम न होना सीवी रामन विवि के लिए बड़ा झटका माना जा रहा है।